Нобэ
Индием ягу къыщагъэкIыж къэралым и щхьэхуитыныгъэм зи псэр щIэзытахэр. Лъэпкъ-щхьэхуитщIыжакIуэ зэщIэхъееныгъэм и пашэ Ганди Махатмэ щаукIа махуэм трагъэхуащ.
США-м и астронавт хэкIуэдахэм я фэеплъ махуэщ.
1863 гъэм Урысейм унафэ къыщащтащ цIыхум судкIэ удын ебдзынуи, дамыгъэ тебдзэнуи хуит уимыщIу.
1930 гъэм Москва уэзджынэшхуэхэм щеуэну хуит зымыщI унафэ къащтащ.
Политик цIэрыIуэ, Узбекистаным и президент Каримов Ислъам и ныбжьыр илъэс 76-рэ ирокъу.
ЩIышылэм и 30-м Москва щекIуэкIынущ V дунейпсо мэкъумэш конференцыр, «Фейдэр здэщыIэр» зыфIащар.
Сочэ къыщызэIуахынущ ЩIымахуэ Джэгухэм хэтынухэр щыпсэуну Олимп къуажэр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. ЩIыIэр махуэм градус 16 — 15, жэщым градус 17 — 15 щыхъунущ.
